Document ID: 31995D0388

ΑΠΌΦΑΣΗ ΤΗΣ ΕΠΙΤΡΟΠΉΣ
της 19ης Σεπτεμβρίου 1995
για τον καθορισμό του υποδείγματος υγειονομικού πιστοποιητικού το οποίο απαιτείται κατά τις ενδοκοινοτικές συναλλαγές που αφορούν το σπέρμα, τα ωάρια και τα έμβρια των αιγοειδών και προβατοειδών
(Κείμενο που παρουσιάζει ενδιαφέρον για τον ΕΟΧ)
(95/388/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/65/ΕΟΚ του Συμβουλίου της 13ης Ιουλίου 1992 η οποία προσδιορίζει τους όρους υγειονομικού ελέγχου που διέπουν τις συναλλαγές και τις εισαγωγές στην Κοινότητα ζώων, σπέρματος, ωαρίων και εμβρύων τα οποία δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές διατάξεις που αναφέρονται στο παράρτημα Α τμήμα Ι της οδηγίας 90/425/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 2 τέταρτη περίπτωση και, παράγραφος 3 τρίτη περίπτωση,
Εκτιμώντας:
ότι η οδηγία 92/65/ΕΟΚ προσδιορίζει τους όρους υγειονομικού ελέγχου που εφαρμόζονται κατά το εμπόριο σπέρματος, ωαρίων και εμβρύων των αιγοειδών και προβατοειδών·
ότι θα πρέπει να καθοριστεί το υπόδειγμα υγειονομικού πιστοποιητικού το οποίο ιχύει κατά τις συναλλαγές αυτές·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το σπέρμα των αιγοειδών και προβατοειδών πρέπει να συνοδεύεται, κατά την αποστολή του σε ένα άλλο κράτος μέλος, από ένα υγειονομικό πιστοποιητικό σύμφωνο με το υπόδειγμα του παραρτήματος Ι.
2. Τα ωάρια και τα έμβρυα των αιγοειδών και προβατοειδών πρέπει να συνοδεύονται, κατά την αποστολή τους σε ένα άλλο κράτος μέλος, από ένα υγειονομικό πιστοποιητικό σύμφωνα με το υπόδειγμα του παραρτήματος ΙΙ.
Άρθρο 2
Η παρούσα απόφαση εφαρμόζεται από την 1η Ιανουαρίου 1996.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Σεπτεμβρίου 1995.

Labels: 0
3
6